Τα νομίσματα του ελληνικού κράτους κατά την περίοδο 1973 - 1974 (γνωστά και ως δεύτερη σειρά του 1973 ή σειρά 1973 Β') αντιστοιχούν στην περίοδο της δικτατορίας του Παπαδόπουλου και την δικτατορία του Ιωαννίδη, κατά την διάρκεια των οποίων συνέβησαν, αντίστοιχα, τα γεγονότα της εξέγερσης του Πολυτεχνείου καθώς και της τουρκικής εισβολής στην Κύπρο. Τα νομίσματα της περιόδου διαδέχτηκαν τη σειρά 1973 Α' και κυκλοφορούσαν έως και το 1976 όταν και αποσύρθηκαν οριστικά, με την αντικατάστασή τους από τη σειρά του 1976.